Azhar Sulaiman

**Azhar Sulaiman** (lahir 22 Julai 1971) ialah seorang pelakon, pengacara, arkitek dan pereka lelaki Malaysia.

## Kerjaya
Beliau mula berlakon pada tahun 1989 menerusi drama *Cinta Dan Sayang* bersama Norlida "Connie" Ahmad. Perjalanan kerjaya beliau sebagai pelakon TV dan filem berjalan serentak semasa beliau menuntut di ITM Manjung. Beliau juga ialah bekas finalis Hero Remaja 1990/1991 bersama Esma Daniel dan Badrul Muhayat, sekaligus memenangi tempat ketiga. 

Di era 90an, Azhar merupakan antara pelakon lelaki terlaris memegang watak utama dalam filem-filem Melayu. Wajah tampannya menghiasi banyak filem-filem bergenre romantik dan drama. Filem *[[Mira Edora]]* menaikkan namanya sebagai pelakon popular dan kemudian mula meraih tumpuan menerusi filem *[[Interlud]]* gandingan bersama Sofia Jane dan filem *[[Abang 92]]* bersama Deanna Yusof. Kedua-dua filem ini melayakkan Azhar tercalon dalam kategori Pelakon Lelaki Terbaik (FFM) di usia yang sangat muda. Seterusnya Azhar muncul dalam filem *[[Jimi Asmara]]* dan *[[Sayang Salmah]]*. Menerusi *Sayang Salmah* Azhar memenangi Pelakon Pembantu Lelaki Terbaik Anugerah Skrin dan pada tahun 1995 bergelar Pelakon Filem Lelaki Popular (Watak Pembantu) di Anugerah Bintang Popular Berita Harian. Azhar cukup popular dengan penyanyi/pelakon terkenal Amy Mastura apabila gandingan serasi mereka dalam *[[Impian]]* (1996), *[[KLU]]* (1999) dan *[[Trauma (filem)|Trauma]]* (2004) meraih kutipan pecah panggung. 

Beliau terus aktif berlakon disamping melakukan perkerjaan yang lain seperti bekerja sebagai arkitek sepenuh masa di Design Nexus Architect dan mereka cipta set untuk drama dan filem. Beliau ialah arkitek untuk bangunan Studio Filem baru syarikat KRU di Cyberjaya dan juga pereka set untuk filem Cicakman terbitan KRU. Azhar Sulaiman pernah menjadi pengacara rancangan Kunci Khazanah musim pertama dan kedua. Perpustakaan Negara pernah menjadikan Azhar Sulaiman sebagai IKON Perpustakaan Negara untuk Kempen Bulan Membaca pada tahun 2008. Beliau kini juga sangat aktif didalam kerja kerja amal dan kemasyarakatan seperti memberi ceramah motivasi dan teknik kemahiran hidup kepada para pelajar sekolah dan juga universiti.

## Kehidupan peribadi
Azhar merupakan anak bongsu daripada 14 beradik. Bapanya, Kapten Sulaiman Ismail ialah bekas tentera yang merupakan Ketua Platon Batu Malim.

Pada tahun 1989, beliau memulakan pengajian dalam bidang Diploma Senibina di ITM Manjung, Perak Darul Ridzuan dan tamat sekitar tahun 1995. Beliau menyambung pengajian di peringkat Ijazah Sarjana Muda di Universiti Newcastle Upon-Tyne, Newcastle, United Kingdom (UK) dalam bidang sama.

Beliau berkahwin dengan Chempaka Emalin Pahamin pada 23 Julai 1995 dikurniakan tiga anak, Kasih Leia Ixora (lahir 1998) dan dua anak kembar, Andika Rees Pahamin dan Kasih Iris Leona (lahir 2002). Chempaka Emalin ialah anak sulung pengasas bersama AirAsia dan bekas Ketua Setiausaha Kementerian Perdagangan Dalam Negeri Dan Hal Ehwal Pengguna, Datuk Pahamin Abdul Rajab @ Abdul Razak.

## Filemografi

## Videografi

### Muzik video

## Seni bina
Sebagai arkitek, beliau terlibat didalam beberapa Projek Senibina semasa bekerja di Firma Arkitek di Malaysia dan London United Kingdom. Ketika di London, Azhar telah bekerja di Firma Arkitek Norman Foster and Partners yang mana ianya sebuah Firma Arkitek yang terkenal di United Kingdom dan Eropah.Bermula dengan jawatan sebagai Pembantu Teknikal kepada Arkitek Senior dan kini memegang jawatan Associate di Firma Arkitek tempatan.Telah terlibat secara langsung didalam beberapa projek didalam dan luar negara.

### Syarikat seni bina
* Designworks Architects - Kuala Lumpur 1993
* Norman Foster and Partners - London 1999
* Macroworks Malaysia - Kuala Lumpur 2002
* Design Nexus Architect - Kuala Lumpur 2004
* Adifazli Architect - Kuala Lumpur 2011

### Senarai projek
*  TNB Power Station and Office Manjung Perak
*  Bungalow for Dr Syed Hussien Al Attas Kelana Jaya
*  TNB Resort at Fraser's Hill
*  5 storey Shopping Complex for MKland Langkawi
*  4 units of 2 storey Luxury Bungalows for Dato Pahamin Kuala Lumpur
*  2 storey Luxury Bungalow for Dr Asbi Gita Bayu Selangor
*  Drive thru payment kiosk for Celcom Headquaters Jalan Semarak KL
*  4 storey Luxury Bungalow for Tengku Abdullah of MAA Bukit Tunku
*  2 storey office for Pahang Royalty Ampang selangor - Shahzan Office
*  Film Set for Cicakman KRU Pictures
*  Interior Design set for TV series Astana Idaman (300 episodes)
*  Set Designer for science fiction drama Hologram Kuasatek Pictures
*  Swiss Re Building London 
*  LLoyds Bank London 
*  Albion Wharf Apartment London
*  Cosmos Tower
*  3 units Commecial Buildings at London Bridge London (Behind London Mayor's Office)
*  Sainsbury Headquaters London
*  PLOT-ONE 7 storey luxury office block Tower Bridge London
*  Fakulti Kejuruteraan Elektrik Universiti Teknologi Malaysia Skudai, Johor Darul Takzim
*  KRU Studios Cyberpoint 6,Persiaran Cyberpoint Selatan.
*  Malaysian Airline Ticket Sales Office /Regional/World
*  Malaysia Airline Premium Check In Counter/Section at Level 5 KLIA
*  The In Colonial Restaurant at The Intermark Kuala Lumpur.
*  Renovation for Pawagam P Ramlee Finas
*  Renovation for Ground floor Level at Finas
*  Dato Bung Mohktar Residence
*  Diandra Boutique at Neo Damansara
*  Office for Jalena Rejab at Kota Damansara
*  Film Set for Terang Pictures Sdn. Bhd.
*  Office for Terang Bulan Sdn. Bhd.
*  Film Set (hospital) for Feroz Kader

## Anugerah dan pencalonan
* Olahragawan Sekolah Rendah dan Menengah untuk tahun 1982,1985,1986 dan 1988
* Tempat Pertama Pertandingan Saintis Muda Pahang 1982
* Pingat Emas Lumba Basikal Tertutup Pahang 1983
* Pingat Gangsa Acara Masa Perseorangan Lumba Basikal Kejohanan Lumba Basikal Sultan Haji Ahmad Shah,Pahang.
* Tempat Pertama Pertandingan Mereka Cipta Dataran Sultan Azlan Shah Perak Darul Ridzuan.
* Tempat Pertama Pertandingan Mereka Cipta Terminal Bas dan Tempat Makan Awam di Bandar Ipoh,Perak Darul Ridzuan.
* Tempat Pertama Pertandingan Mereka Cipta Bangunan Pencakar Langit COSMOS. London United Kingdom.
* Tempat Pertama Pertandingan Mereka Cipta Bangunan Sainsbury.London United Kingdom.
* Tempat Pertama Explorace Media Hiburan 2005
* Tempat Pertama Explorace TV3+Media Hiburan 2007
* Anugerah Pelakon Pembantu Paling Popular 1996
* Anugerah Pelakon Paling Kacak Media Hiburan
* Hero Remaja 1990/1991 (ke 3)

## Rujukan

## Pautan luar
* 
* 
*